Ka chan-munk ei olnud pühendanud ainult "usuasjadele", mistõttu taoistlik loomulikkust taotlev vaimsus lõi tollal soodsa õhustiku võimsale filosoofia, teaduse, kirjanduse ja kunsti sünteesile. Just sellel perioodil käisid Hiinas ka jaapanlased Eisai ja Dogen, kellest innustatuna saabusid siia terved "ujuvad kloostrid", mis laevatasid Jaapanisse koos zeniga kõiki hiina kultuuri eri tahke: teed, siidi, keraamikat, lõhnaküünlaid, maale, ravimeid, muusikainstrumente ja muudki, kaasates hiina kunstnikke ja käsitöölisigi.